ΓΡΑΠΤΗ ΕΡΩΤΗΣΗ E-0082/00

υποβολή: Alexandros Alavanos (GUE/NGL) προς την Επιτροπή

(24 Ιανουαρίου 2000)

Θέμα: Αδιαφάνεια χρηματοδοτούμενων από την Ευρωπαϊκή Ένωση έργων

Στο άρθρο 61 της σύμβασης που κυρώνει την κατασκευή της Αττικής οδού (Λεωφόρου Ελευσίνας Σταυρού Αεροδρόμιο Σπάτων)πάρχει ο όρος «εμπιστευτικότητα» και τονίζεται ότι τα «συμβαλλόμενα μέρη ρητά συμφωνούν και αποδέχονται ότι κάθε πληροφορία, αλληλογραφία, έγγραφα, σχέδια, mldrmldr. είναι εμπιστευτικά και δεν θα δοθούν σε κανέναν τρίτο, δεν θα αναπαραχθούν με οποιονδήποτε τρόπο και δεν θα τύχουν κανενός είδους δημοσιότητας», και ότι ηποχρέωση εμπιστευτικότητας συνεχίζει ναφίσταται σε όλη την διάρκεια της Σύμβασης, καθώς και για το μέλλον, για περίοδο 3 ετών.

Δεδομένου ότι είναι καθολικό το αίτημα για πλήρη διαφάνεια σε έργα και σε προμήθειες που συγχρηματοδοτούνται από την Ευρωπαϊκή Ένωση και ότι ανάλογοι όροι ενδεχομένωςπάρχουν και σε άλλες συμβάσεις ή μπορεί να αποτελέσουν προηγούμενο για το μέλλον, ερωτάται η Επιτροπή:

1. Πώς θα εξασφαλίσει τη διαφάνεια στην χρηματοδότηση και την ορθή εκτέλεση των έργων που συγχρηματοδοτούνται;

2. Η ανωτέρω ρήτρα «εμπιστευτικότητας» αφορά και την ίδια την Επιτροπή;

3. Το άρθρο 61 Μαρτίου 2445/96 δεν δημιουργεί δυσκολίες στην ανίχνευση των αιτίων της πρόσφατης κατάρρευσης της γέφυρας της Αττικής οδού;

4. Τι μέτρα θα λάβει η Επιτροπή για να αρθούν οι απαράδεκτες διατυπώσεις του άρθρου 61 που αφορούν στην «εμπιστευτικότητα» και μη «δημοσίευση»;

Απάντηση του κ. Bolkestein Εξ ονόματος της Επιτροπής

(9 Μαρτίου 2000)

Με βάση τις πληροφορίες που έχει στη διάθεσή της η Επιτροπή, η ρήτρα «εμπιστευτικότητας» που περιλαμβάνεται στη διάταξη στην οποία αναφέρεται το αξιότιμο μέλος αφορά τις σχέσεις μεταξύ των μερών της σύμβασης παραχώρησης, δηλαδή του κράτους και των επιχειρήσεων που απαρτίζουν τους ομίλους-αναδόχους

της εν λόγω σύμβασης. Η διάταξη αυτή δεν μπορεί με κανένα τρόπο να επηρεάσει την άσκηση του «δικαιώματος εποπτείας» που διαθέτει η Επιτροπή και η αρμόδια δημόσια αρχή γενικά όσον αφορά την εκτέλεση των έργων που χρηματοδοτούνται από κοινοτικά κεφάλαια, το οποίο διέπεται από ένα σύνολο νομοθετικών διατάξεων.

Επιπλέον, και άλλες διατάξεις, και κυρίως οι οδηγίες που αφορούν το συντονισμό των διαδικασιών σύναψης των δημοσίων συμβάσεων και τα σχετικά εθνικά μέτρα, εξασφαλίζουν την απαιτούμενη διαφάνεια όσον αφορά τις φάσεις που προηγούνται της ανάθεσης ενός έργου.

Ρήτρες αυτού του είδους περιλαμβάνονται συχνά στις συμβάσεις που διέπουν τις σχέσεις μεταξύ των συμβαλλόμενων μερών και αποσκοπούν κυρίως στην προστασία των δικαιωμάτων των ενδιαφερομένων, τα οποία αφορούν κυρίως την πνευματική ή βιομηχανική ιδιοκτησία, το εμπορικό απόρρητο και το απόρρητο των διαπραγματεύσεων. Η Επιτροπή θα ήθελε ναπογραμμίσει ότι οι εν λόγω ρήτρες δεν εμπόδισαν ποτέ την άσκηση, από την Επιτροπή ή ταπόλοιπα αρμόδια όργανα, των προνομίων ελέγχου της ορθής εκτέλεσης των έργων, τα οποία διαθέτουν.

Στη συγκεκριμένη περίπτωση του ατυχήματος που συνέβη στο εργοτάξιο γέφυρας της Αττικής οδού, οι αρμόδιες ελληνικές αρχές συγκρότησαν μια επιτροπή έρευνας προκειμένου να εξεταστούν τα αίτια του ατυχήματος. Με βάση τα συμπεράσματα της εν λόγω επιτροπής, η Επιτροπή θα λάβει όλα τα επαρκή και αναγκαία μέτρα που προβλέπουν οι διατάξεις των άρθρων 38 και 39 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία(1).

(1) ΕΕ L 161 της 26.6.1999.